**Atbalstīti šādi projekti:**

* Ruta Kļaviņa, projekta nosaukums – **“Mūžu dzīvo, mūžu mācies”.** Projekta mērķis ir uzlabot dalībnieku pašsajūtu un veselību, izmantojot katram dalībniekam individuāli sagatavotu vingrojumu kompleksu. Nodarbībām var pieteikties dalībnieki no 16 gadu vecuma. Projekta ietvaros notiks 8 nodarbības divas reizes nedēļā: otrdienās plkst. 15:30 un ceturtdienās plkst. 16:00, Jelgavas bērnu un jaunatnes sporta skolas vingrošanas zālē, Lapskalna ielā 18b. Informācija par nodarbību norises laiku un pieteikšanos sekos.
* SIA “Sintijas Harju podologa privātprakse”, projekta nosaukums – **“Veselas pēdas jelgavniekiem”**. Projekta mērķis ir izglītot darbspējas vecuma cilvēkus par pēdu aprūpi un iemācīt rūpēties par pēdu veselību. Projekta ietvaros tiks organizēta lekcija un praktiska nodarbība, kurā tiks apgūti vingrojumi pēdu labsajūtai un pēdu kopšanas procedūras. Projektu plānots realizēt jūnijā. Pieteikšanās un papildus informācija: 20257533
* Aleksejs Ērglis, projekta nosaukums - **“Pamosties kopā ar savu treneri”**. Projekta mērķis ir izglītot dalībniekus par veselīgu dzīvesveidu, veselīgu uzturu, par biežākajām sāpēm ķermenī un kā tās novērts, attīstīt kustību iemaņas, uzlabot aerobās darba spējas. Vienas nodarbības ilgums ir viena stunda, katras nodarbības beigās 10-15 minūtes tiks atvēlētas, lai saņemtu atbildes uz sev interesējošiem jautājumiem par veselīgu dzīvesveidu. Projekta mērķgrupa – pieaugušie darbspējas vecumā. Nodarbības notiks 2 reizes nedēļā, otrdienu un ceturtdienu rītos, plkst. 6:45, Pils salā. Pirmā nodarbība 5.jūnijā. Nodarbībām plānots brīvais apmeklējums, iepriekšēja pieteikšanās nav obligāta. Papildus informācija: 25970044
* Egija Kovaļenko, projekta nosaukums – **“Izglītojoša nodarbība par sēdoša darba ietekmi uz veselību un vingrojumu programmas apmācība biroja darbiniekiem”.** Projekta ietvaros biroju darbinieki tiks izglītoti par ergonomikas un vingrojumu nozīmi ikdienas darbā un apmācīti vingrojumu programmā, ko darbinieki var izpildīt darbavietā. Aicināti pieteikties uzņēmumi, kuri vēlas izglītot savus darbiniekus. Projekta ietvaros nodarbības tiks īstenotas septiņos uzņēmumos laika periodā no maija līdz decembrim. Pieteikšanās: 26862456